钦定古今图书集成/明伦汇编/氏族典/第024卷 > 冯景
## 钦定古今图书集成/明伦汇编/氏族典/第024卷 > 冯景

按《周书冯景传》：“景字长明。延景中，梁人寇抄徐扬，萧
宝夤为大都督，以景为功曹参军。后为右仆射，引景
入省，领尚书都令史。正光中，宝夤为关西大行台，又
假景陵江将军，领大行台都令史，从宝夤征讨。宝夤
将举兵反，景固谏不从。宝夤败后，景还洛，除奉车都
尉。汝阳王元叔昭为陇右大行台，启景为行台郎中”，
贺拔岳为大都督，又以景为从事中郎。太祖平侯莫
陈悦，除景洛阳郡守，寻兼行台左丞，留守原州。魏孝
武西迁，封高阳县伯，迁散骑常侍、行台尚书，加瀛州
刺史。大统初，行泾州事。后以疾卒。